31 ઓક્ટોબર એટલે અખંડ ભારતના શિલ્પી તરીકે જેમને ઓળખવામાં આવે છે તે ગુજરાતના મહાન સપૂત સરદાર વલ્લભભાઈ પટેલનો જન્મદિવસ. કમનસીબે સરદાર પટેલે ભારતની એકતા, અખંડિતતા, સુરક્ષા અને સુશાસન માટે આપેલા યોગદાનની જે કદર દેશમાં થવી જોઈએ તે અત્યાર સુધી થઈ નથી. એટલે આજની પેઢીને કદાચ સરદાર પટેલના ગુણવૈભવથી સમૃધ્ધ વ્યક્તિત્વનો પૂરો અંદાજ ન હોય. આથી, ખાસ કરીને યુવાવર્ગને ધ્યાનમાં રાખીને આ શબ્દો લખી રહી છું.